กินหมูดิบ เสี่ยงโรคไข้หูดับ
ขึ้นปีใหม่ 2562 หรือ ปีกุนหมูอยู่ยั่งยืน เชื่อว่ามีหลายคนที่ถึงแม้ช่วงเทศกาลจะผ่านไปแล้ว แต่การฉลองยังไม่จบ,เพราะปีใหม่เป็นช่วงเวลาดีๆ ที่ทั้งเพื่อนและครอบครัวที่ห่างหายกันไปนานมาพบปะสังสรรค์กัน เมื่อสังสรรค์ก็ต้องมีทั้งอาหาร เครื่องดื่ม และเสียงเพลง,อาหารที่คนไทยนิยมทานในช่วงสังสรรค์ ที่มักพบเห็นเสมอๆ เห็นจะเป็นอาหารประเภทปิ้ง ย่าง จิ้มจุ่ม เช่น หมูย่าง หมูกระทะ บาร์บีคิว สเต๊ก ชาบู และส้มตำ น้ำตก ลาบ ลาบหลู้ อาหารอีสานที่คนไทยทานกันทั่วทุกภาค,วันนี้ คอลัมน์มันมากับอาหาร ขอนำเสนอเรื่องเมนูหมู อู๊ดอู๊ด ภัยใกล้ตัวที่อาจทำให้เกิดโรคไข้หูดับ,โรคนี้เกิดจากเชื้อแบคทีเรียที่ชื่อ สเตร็ปโตค็อกคัส ซูอิส เชื้อชนิดนี้จะอยู่ในทางเดินหายใจของหมู และอยู่ในเลือดของหมูที่กำลังป่วย,อาหารนับเป็นช่องทางหนึ่งที่ทำให้เราได้รับเชื้อนี้เข้าสู่ร่างกาย หากเราทานอาหารที่ทำจากเนื้อหมู หรือเลือดหมู,ที่มีเชื้อนี้ และเป็นเมนูที่ปรุงไม่สุก หรือเมนูปรุงแบบดิบ หรือสุกๆดิบๆ เช่น ลาบหลู้ จะทำให้ได้รับเชื้อ สเตร็ปโตค็อกคัส ซูอิส เข้าสู่ร่างกาย,เชื้อชนิดนี้จะเข้าไปทำให้เยื่อหุ้มสมอง เยื่อบุหัวใจอักเสบ ทำให้มีอาการไข้สูง อุจจาระร่วง เวียนศีรษะ บ้านหมุนทรงตัวไม่ได้,ถ้ารุนแรงจะหอบเหนื่อย หนาวสั่น และเยื่อหุ้มสมองอักเสบ คอแข็ง ปวดศีรษะ ข้ออักเสบ มักมีประสาทหูอักเสบจนหูดับ หูหนวกทั้งสองข้าง อาจเสียชีวิตจากการติดเชื้อในกระแสเลือดได้ วิธีป้องกันง่ายๆ เพียงแค่,1.เลือกซื้อเนื้อหมูสดที่ไม่มีกลิ่นคาว สีไม่คล้ำ จากตลาดสดหรือห้างสรรพสินค้า ที่ผ่านการตรวจสอบมาตรฐานจากโรงฆ่าสัตว์,2.เลือกทานเมนูหมูที่ปรุงสุกเท่านั้น โดยต้องปรุงให้สุกทั่วถึงจนเนื้อไม่มีสีแดง และทำให้สุกด้วยอุณหภูมิตั้งแต่ 70 องศาเซลเซียสขึ้นไป,เพียงแค่นี้ ก็ทานเมนูหมูอู๊ดอู๊ด ของโปรดได้อย่างปลอดภัย สบายใจ หายห่วง.,ไทยรัฐ+สถาบันอาหารโครงการอาหารปลอดภัย
อาหารที่คนไทยนิยมทานในช่วงสังสรรค์ ที่มักพบเห็นเสมอๆ เห็นจะเป็นอาหารประเภทปิ้ง ย่าง จิ้มจุ่ม เช่น หมูย่าง หมูกระทะ บาร์บีคิว สเต๊ก ชาบู และส้มตำ น้ำตก ลาบ ลาบหลู้ อาหารอีสาน
หมูดิบ,โรคไข้หูดับ,อาหารปรุงสุกๆ ดิบๆ,ไทยรัฐ+สถาบันอาหารโครงการอาหารปลอดภัย,มันมากับอาหาร